open-index/open-wikipedia-markdown huggingface dataset:
Half-Life: Blue Shift

***Half-Life: Blue Shift*** er en utvidelsespakke for Valve Softwares science fiction første-person skytespill Half-Life. Spillet ble utviklet av Gearbox Software og utgitt av Sierra Entertainment 12. juni 2001. Blue Shift er den andre utvidelsen for Half-Life, opprinnelig planlagt som del av en Dreamcastversjon av det originale spillet. Selv om Dreamcastporten ble senere kansellert, fortsatte utviklingen av PC-versjonen som resulterte i Blue Shift. Spillet ble sluppet på Steam 24. august 2005. 

## Gameplay
Spilleren må navigere gjennom forskjellige nivåer, slåss mot fiender og løse en rekke gåter for å komme videre i spillet. Spilleren skal kjempe seg gjennom spillet på egen hånd, men får av og til hjelp av vennlige ikke-spillerstyrt spillere. Sikkerhetsvakter og forskere kan noen ganger hjelpe spilleren med å komme seg til nye områder, og formidle relevant informasjon slik at spilleren kan komme seg videre.

Historien bak spillet er at Gordon Freeman, en vitenskapsmann, blir involvert i en ulykke som åpner en interdimensjonal portal til Xen. Dette fører til at de fremmede skapningene fra Xen kan angripe anlegget. Gordon Freeman forsøker deretter å rømme fra anlegget og lukke portalen, før han reiser til Xen i håp om å få slutt på disse angrepene.

## Handling
Spilleren må ta på seg rollen som Barney Calhoun, en sikkerhetsvakt som jobber i nærheten av laboratoriene der ulykken finner sted. Calhoun er ansvarlig for bevaring av utstyr og materialer. Men etter ulykken er Black Mesa forvandlet til en krigssone. Så spilleren må samarbeide med Dr. Rosenberg, en høytstående vitenskapsmann involvert i eksperimentet for å evakuere resten av anlegget. Calhoun må komme seg til en strøm-generator for å finne en ny strømcelle, samtidig som det oppstår skuddvekslinger mellom Xens styrker og soldater fra United States Marine Corps.

Etter å ha kommet tilbake med en ny strømcelle, hjelper Calhoun med å evakuere de få overlevende med teleportering. Calhoun er den aller siste som skal gå inn i portalen, men samtidig bryter marinesoldater seg inn i laboratoriet og skyter mot ham. Dette får hele teleport-maskinen til å eksplodere. Dette fører til at Barney Calhoun raskt blir teleportert til en rekke områder i både Xen og Black Mesa.

## Referanser


## Eksterne lenker
*
Erytritoltetranitrat

**Erytritoltetranitrat** (ETN) er et høyeksplosivt organisk stoff som er i nær slekt med det mye brukte sprengstoffet pentaerytritoltetranitrat 
(PETN).  Kjemisk formel er  C4H6N4O12. 
 
ETN er noe mere sensitivt for slag og friksjon enn PETN.  ETN er i ren form hvite og luktfrie krystaller som ligner vanlig sukker. ETN brukes som hjerte- medisin under navnet *Nitroglyn*. Det fungerer som en vasodilator på samme måte som nitroglyserin. ETN er meget lagringsstabilt, og viser ingen tegn på forandringer i molekylstrukturen etter lagring i fire år i romtemperatur. ETN har en positiv oksygen balanse, noe som betyr at molekylstrukturen inneholder nok oksygen til å oksidere alle karbon- og hydrogenatomene fullstendig. Faktisk produserer ETN et overskudd av oksygen når det detonerer:

:C4H6N4O12 → 4 CO2 + 3 H2O + 2 N2 + ½ O2

ETN er oppløselig i etanol, aceton og andre ketoner, men uoppløselig i vann.
 
ETN ble først syntetisert av den britiske kjemikeren John Stenhouse i 1849.
ETN kan fremstilles ved å nitrere søtningsmiddelet erytritol i en blanding av konsentrert salpetersyre og svovelsyre. ammoniumnitrat kan brukes som erstatning for konsentrert salpetersyre i produksjonsprosessen, men det gir et lavere utbytte. Erytritol er et sukkeralkohol som selges under navnet *Sukrin*. ETN er et populært sprengstoff blant hobby-kjemikere på grunn av lett tilgang på råstoffet erytritol, og en meget høy detonasjonshastighet på ca. 8100 m/sek. Til sammenligning har sprengstoffet trinitrotoluen  (TNT) en detonasjonshastighet på 6900 m/sek.  Det betyr at ETN kvalifiserer til bruk i panserbrytende hulladninsgranater.

## Kilder
* Justus Liebigs, Annalen der Chemie und Pharmacie, vol. 70, no. 2, side 218-228. Komprimert versjon (på tysk): John Stenhouse (12 Sept. 1849) "Über die näheren Bestandtheile einige Flechten," Pharmaceutisches Centralblatt, vol. 20, no. 40,12.September 1849,side 625-628
Astropartikkelfysikk

**Astropartikkelfysikk** er et forskningsfelt som tar for seg sammenhengen mellom de minste og største hendelsene i universet og knytter sammen kosmologien, partikkelfysikken og astrofysikken.

## Referanser
Meteorologiåret 1870

**Meteorologiåret 1870** er en oversikt over hendelser, prisvinnere, fødte og avdøde personer med tilknytning til meteorologi i 1870.

## Hendelser
### Mars
*12. mars - En stor snøstorm herjer i det sørlige Ontario, Canada.
*14.-16. mars – Snøstorm i USA slår til mot Iowa og sørvestre Minnesota.
*27. mars - Ytterligere en stor snøstorm herjer i den sørlige delen av Ontario, Canada.

### August
*22. august – Nedbøren over Minnesota, USA ødelegger store deler av hveteavlingen.
### Oktober
*Oktober – Rekord for antallet observerte orkaner i Nord-Amerika slås med 6 stykker.
### November
*8. november – Det nystartede Weather Bureau lager sin første offisielle værmelding: «High winds at Chicago and Milwaukee... and along the Lakes» («Kraftige vinder ved Chicago og Milwaukee... og langsmed sjøene»).

### Desember
*Desember – I Sverige noteres flere nye lokale døgnmiddeltemperaturrekorder for måneden, −4,7° i Göteborg, −4,7° i Lund, −7,3° i Växjö og −8,9° i Örebro.

### Ukjent dato
*Det norske meteorologiske institutt oppretter målestasjonen ved Værnes i Norge.
*I Norge begynner Det norske meteorologiske institut værobservasjoner i Trondheims sentrum.

## Publiseringer
*I Norge publiserer Henrik Mohn *[[Det norske meteorologiske institutts stormatlas]]*.

## Fødsler

## Dødsfall

## Referanser


## Eksterne lenker
*
I Should Have Known Better

«**I Should Have Known Better**» er en sang skrevet av John Lennon, men kreditert Lennon/McCartney.

Den ble gitt ut på den engelske versjon av albumet *[[A Hard Day's Night (album)|A Hard Day's Night]]* og ble også brukt i The Beatles spillefilm *[[A Hard Day's Night (film)|A Hard Day's Night]]* hvor den spilles i en scene der The Beatles sitter i et tog. Orkesterversjonen av denne sangen er arrangert av George Martin og ble gitt ut på den amerikanske versjonen av albumet.

John Lennon ble inspirert av Bob Dylan til å lage sangen, og dette også er en grunn til at han bruker munnspill.

## Innspilling
Innspillingen av «I Should Have Known Better» startet 25. februar 1964 i Abbey Road Studio der det ble gjort 3 opptak, men bare et av dem var komplett. Sangen ble tatt opp på ny neste dag etter at det var gjort noen endringer.

I introen spiller John Lennon munnspil og er den siste sangen som har intro med det instrumentet. George Harrisons nye Rickenbacker 360/12 12 stenger brukes i sangens gitarsolo.
   
## Utgivelse
«I Should Have Known Better» ble gitt ut på albumet A Hard Day's Night som ble gitt ut 10. juli 1964. Sangen ble ikke gitt ut som single i England før den dukket opp på singlen *[[Yesterday]]* som B-side i 1976. i USA ble den utgitt som B-side på singlen *[[A Hard Day's Night (sang)|A Hard Day's Night]]* i juli 1964.
## Referanser
Slaget ved Alavo

**Slaget ved Alavo** fant sted 17. august 1808, nær byen Alavo og var en del av finskekrigen mellom Russland og Sverige. De svenske styrkene under general Carl Johan Adlercreutz beseiret en mindre russisk styrke og tvang de til å trekke seg tilbake sørover. Seieren ved Alavo var den siste i en rekke svenske seire under sommeroffensiven og markerte vendepunktet i krigen.

## Bakgrunn

Den nylig utnevnte russiske generalmajoren Nikolaj Kamenskij var fast bestemt på å ta tilbake initiativet i krigen, på tross av lange forsyningslinjer som ble forstyrret av svenske angrep. Den kritiske forsyningssituasjonen forhindret imidlertid hans planer om en motoffensiv og han ble tvunget til å trekke seg tilbake til Jämsä.

I begynnelsen av august begynte imidlertid de svenske raid mot russiske forsyningslinjer å svekkes, så forsterkninger og forsyninger kom frem. Den 7. august bestemte Kamenskij seg for å gå til angrep, han sendte en styrke under oberst Erikson mot Alavo og marsjerte selv mot Jyväskylä.

Muligens oppmuntret av seieren ved Kauhajoki, så beordret Wilhelm Mauritz Klingspor general Adlercreutz til å angripe den russiske stillingen ved Alavo. De svenske styrkene, medtatt etter sommeroffensiven, marsjerte sørover den 16. august i øsende regn. Dagen etter klarnet det opp.

## Slaget
I klart vær angrep Adlercreutz de russiske stillingene sør for Alavo kirke, nær den lille landsbyen Härkölä, beskyttet av innsjøen Alajärvi på sin venstre flanke og myrland på høyre flanke. De russiske styrkene gikk til motangrep på deres høyre flanke og presset en bataljon kareler på den svenske venstre flanken til å trekke seg tilbake nordover. 

Ved denne fasen i slaget beordret Adlercreutz 3. bataljon fra Savolax infanteriregiment, støttet av 2. bataljon til å gå til motangrep. Etter en heftig skuddveksling angrep bataljonen med bajonettene og presset de russiske styrkene tilbake. Den russiske venstre flanken var også hardt presset av de svenske styrkene og begynte å gi etter. Ved 19-tiden hadde hele den russiske styrken trukket seg tilbake, dens samlede tap var 370 mann, mens de svenske styrkene hadde mistet 200 mann.

## Litteratur

Martin Hårdstedt, *Finska kriget 1808-1809*, (2006) ISBN 91-518-4101-0
Meteorologiåret 1871

**Meteorologiåret 1871** er en oversikt over hendelser, prisvinnere, fødte og avdøde personer med tilknytning til meteorologi i 1871.

## Hendelser
### Januar
*1. januar – USAs krigsdepartement begynner å publisere daglige værkart over USA.
### Juni
*30. juni – Haglvær i Minnesota, USA knuser vindusglass på hus.
### Oktober
*8. oktober – Tørke forårsaker en brann i Chicago i Illinois, USA.
### November
*November - Utsira fyr i Norge opplever sin kaldeste novembermåned noensinne.
### Ukjent dato
*I Røros i Norge begynnes det med målinger av døgnmiddeltemperatur.

## Fødsler

## Dødsfall

## Referanser


## Eksterne lenker
*
Arecibo-observatoriet

**Arecibo-observatoriet** var et radioteleskop i nærheten av byen Arecibo i Puerto Rico. Med sine 305 meter i diameter var det verdens største radioteleskop. Obervatoriet stod ferdig i 1963 og drives av Cornell University i samarbeid med National Science Foundation. Observatoriet kalles også the *National Astronomy and Ionosphere Center*, selv om NAIC egentlig er organisasjonen som driver både teleskopet og tilhørende kontorer ved Cornell University.

Teleskopet har vært med i flere filmer og TV-produksjoner, blant annet James Bond-filmen *[[GoldenEye]]* og science fiction-fimen *[[Contact (film)|Contact]]*.

Teleskopet ble besluttet revet i november 2020.

Teleskopet raste sammen 1. desember 2020.

## Referanser


## Eksterne lenker
*
Surfer Girl

***Surfer Girl*** er det tredje studioalbumet fra The Beach Boys, utgitt i september 1963. Albumet er det første der Brian Wilson er kreditert som produsent. *Surfer Girl* kom på 7.-plass på Billboard 200 i USA hvor den ble liggende på listen i 56 uker. Albumet ble sertifisert til gullplate. Albumet ble utgitt på nytt i Storbritannia i 1967, og kom da på 13.-plass på UK Albums Chart. 

Tittelsporet, «Surfer Girl», er en av Brian Wilsons første komposisjoner. Han skrev den som 19-åring, og brukte «When You Wish Upon a Star» som mal. Sangen var albumets første singel og kom på 7.-plass på Billboard Hot 100. B-siden «Little Deuce Coupe» ble en av bandets mest suksessfulle B-sider, med en 15.-plass på samme liste. «In My Room» var kanskje den første personlige sangen fra Brian Wilson, og handler om å ha et sted man kan trekke seg tilbake til når man trenger litt fred fra stress og mas. Dette er det eneste The Beach Boys-albumet som ble utgitt med både David Marks og Al Jardine som medlemmer av bandet.

## Sporliste
### Side en
#«Surfer Girl» (Brian Wilson)
#«Catch a Wave» (B. Wilson, Mike Love)
#«The Surfer Moon» (B. Wilson)
#«South Bay Surfer» (instrumental) (B. Wilson, Carl Wilson, Al Jardine)
#«The Rocking Surfer» (trad. arr. B. Wilson)
#«Little Deuce Coupe» (B. Wilson, Roger Christian) 
### Side to
#«In My Room» (B. Wilson, Gary Usher) 
#«Hawaii» (B. Wilson)     
#«Surfers Rule» (B. Wilson, M. Love)
#«Our Car Club» (B. Wilson, M. Love) 
#«Your Summer Dream» (B. Wilson, Bob Norberg) 
#«Boogie Woodie» (instrumental) (trad. arr. B. Wilson)

Albumet ble i 1990 utgitt på nytt av Capitol Records i en «to-for-en»-utgivelse som *Surfer Girl/Shut Down Volume 2* sammen med *[[Shut Down Volume 2]]* med tre bonusspor.
#«Fun, Fun, Fun» (singelversjon) (B. Wilson, G. Usher)
#«In My Room» (tysk versjon) (B. Wilson, G. Usher)
#«I Do» (B. Wilson)

## Personell
*Brian Wilson – piano, orgel, bass, vokal
*Carl Wilson – gitar, vokal
*Al Jardine – bass, vokal
*Mike Love – vokal
*David Marks – gitar, vokal
*Dennis Wilson – trommer
**Andre medvirkende**
*Hal Blaine – trommer

## Eksterne lenker
*
Louis Ricardou

**Louis Ricardou** (født 19. juni 1910 i Lespignan i Hérault, død 5. august 1944 i Normandie) var en fransk soldat. Under andre verdenskrig utmerket han seg i slaget om Narvik og ble tildelt det norske Krigskorset med sverd.

## Militær karriere
Ricardou meldte seg i 1928 til tjeneste i 363. artilleriregiment. Han tjenestegjorde han ved forskjellige artilleriavdelinger til 1938, da han forlot hæren. I 1939 meldte han seg igjen til tjeneste, gikk inn i Fremmedlegionen og ble stasjonert i Oran.

Etter at Tyskland angrep Norge 9. april 1940 ble Ricardou sendt nordover som en del av Fremmedlegionens 13. halvbrigade i det fransk ekspedisjonskorps. I slaget om Narvik utmerket legionær Ricardou seg og ble innstilt til det norske Krigskorset med sverd. Innstillingen beskriver hans innsats: «ledsaget sin pelotonchef under håndgranatangrep på et fiendtlig motstandsrede og fremkalte derved at den siste motstand på cote 220 falt sammen, hvilke hadde vært lenge forsvart med forbitrelse.» I statsråd 20. mars 1942 ble Ricardou tildelt Krigskorset med sverd.

Etter at de allierte styrkene ble evakuert fra Norge sluttet Ricardou seg sist i juni 1940 til De frie franske styrker under general Charles de Gaulles ledelse. I Storbritannia bidro han til å etablere Fremmedlegionens 3. kompani og i september 1940 ble han sendt til Vest-Afrika der han deltok i slaget om Dakar. Deretter var han i Gabon og tjenestegjorde i 1941 i Eritrea og Syria, der han ble alvorlig skadet.

Etter å ha blitt frisk igjen gikk han i mai 1942 inn i det frie franske flyvåpenet og tjenestegjorde ved staben i Beirut. I januar 1943 vendte han tilbake til Storbritannia og ble i november skytter i en gruppe av bombefly. Fra april til juli 1944 deltok han i 32 kampoppdrag. Natten til 5. august 1944 ble han skutt ned over Calvados og omkom.

## Utmerkelser
I tillegg til det norske Krigskorset med sverd, ble Ricardou utnevnt til medlem av Frigjøringsordenen, mottok Médaille militaire og Croix de guerre 1939–1945 med seks utmerkelser, samt andre franske medaljer.

## Referanser


## Kilder
* Biografi fra nettstedet for Frigjøringsordenens museum
* Gjems-Onstad, Erik (red.): ''Krigskorset og St. Olavsmedaljen med ekegren'', Grøndahl og Dreyers Forlag, 1995
Meteorologiåret 1872

**Meteorologiåret 1872** er en oversikt over hendelser, prisvinnere, fødte og avdøde personer med tilknytning til meteorologi i 1872.

## Hendelser
### Februar
*12. februar – Flere snøstormer rammer Minnesota, USA. Seks personer omkommer bare i Meaker County.
*13. februar – En snøstorm begraver Sibley County i Minnesota, USA, og flere personer savnes.
### April
*1. april – Danmarks Meteorologiske Institut grunnlegges.
### Mai
*13. mai – En haglstorm herjer i Sibley County i Minnesota, USA.
### November
*12.–14. november – Stormfloen 1872 herjer.

### Ukjent dato
*Robert Angus Smith fra Storbritannia blir den første som bruker ordet «sur nedbør».
*Det norske meteorologiske institutt har nå fem ansatte.

## Fødsler

## Dødsfall
*24. desember – William John Macquorn Rankine, skotsk ingeniør og fysiker (født 1820)

## Referanser


## Eksterne lenker
*
Helle (mytologi)

**Helle** (gresk: Ἕλλη) (tidvis også kalt for *Athamantis*) var en figur i gresk mytologi som opptrer i fortellingen om Jason og Det gylne skinn. 

Helle var sammen med sin tvillingbror Frixos barn av  himmelnymfen Nefele og kongen i Boiotia, Athamas. Sistnevnte forlot Nephele til fordel for en ny kvinne, Ino, datter av Kadmos. I harme reiste  Nefele hjemmefra og etterlot barna til stemoren Ino som selv fødte Athamas to nye barn. Stebarna Helle og Frixos ble dårlig behandlet av stemoren, som aktet å bli kvitt dem. Hun tenkte ut en plan for å virkeliggjøre det, og fikk byens åkre svidd slik at bøndene ikke kunne høste avlingen. Bøndene som fryktet sult gikk til et orakel i nærheten for å spørre om råd. Ino bestakk mennene som ble sendt til orakelet og de fortalte løgnen at orakelet krevde Friksos som menneskeoffer. «Men da forbarmet deres virkelige mor seg over de to små og sendte dem en gyllen bukk med vinger, som tok dem begge på ryggen og fløy bort med dem.» Da fløy gjennom luften over det landområdet som skiller Asia fra Europa ble Helle svimmel og falt ned fra bukken. Hun falt i vannet og druknet. Etter henne har sundet blitt kalt for Hellesponten, det vil si «Helles hav».

Frixos kom seg derimot helskinnet fram til landet Kolchis ved Svartehavet. Her ble han tatt godt imot av kong Aietes som lot ham bli gift med sin datter. Friksos ofret bukken til Zevs, det gylne skinnet hengte han opp i en hellig lund hvor det ble voktet av en drage.

I en uavhengig myte er Helle blitt gjort til mor til kjempene Almops og Paion (eller Epeios) og hvor faren var Poseidon.

## Referanser


## Se også
* Helle, flere betydninger
* Det gylne skinns orden
Meteorologiåret 1873

**Meteorologiåret 1873** er en oversikt over hendelser, prisvinnere, fødte og avdøde personer med tilknytning til meteorologi i 1873.

## Hendelser
### Januar
*7.–10. januar – Minnesota, USA rammes av en kraftig snøstorm. Buskap skades, og jernbanetrafikken lamslås.
### August
*25. august – En syklon i Nova Scotia, Canada er den verste stormen der siden 1810; samtidig dreper en orkan 500 personer i Cape Breton Island.

### September
*15. september – IMO grunnlegges.
### Ukjent dato
*Meteorologiska Centralanstalten grunnlegges i Sverige.
*Maksimumtemperatur begynner å måles i Haparanda, Sverige.
*DMI begynner å måle lufttemperaturen i Vestgrønland og Østgrønland.

## Fødsler
*26. februar – Ewoud van Everdingen, nederlandsk meteorolog (død 1955)

## Referanser


## Eksterne lenker
*
Gösta Ekman d.e.

**Gösta Ekman d.e.** (1890–1938) var en svensk skuespiller, regissør og teatersjef. Han var far til Hasse Ekman og bestefar til Gösta Ekman d.y.

## Filmografi (utvalg)

* 1911 – *[[Stockholmsfrestelser]]*
* 1911 – *[[Blott en dröm]]*
* 1912 – *Systrarna*
* 1912 – *Trädgårdsmästaren*
* 1918 – *[[Mästerkatten i stövlar]]*
* 1920 – *[[Thora van Deken]]*
* 1920 – *[[Gyurkovicsarna]]*
* 1921 – *[[En hjulsaga eller Kärlek och tombolaspel]]*
* 1921 – *En lyckoriddare*
* 1922 – *[[Vem dömer]]*
* 1924 – *[[Unge greven]]*
* 1925 – *[[Karl XII (film)|Karl XII]]*
* 1926 – *[[Klovnen (film fra 1926)|Klovnen]]*
* 1926 – *[[Faust (film fra 1926)|Faust]]*
* 1927 – *[[En perfekt gentleman]]*
* 1928 – *[[Gustaf Wasa del I]]*
* 1928 – *[[Gustaf Wasa del II]]*
* 1928 – *Revolutionschochzeit*
* 1930 – *[[För hennes skull]]*
* 1931 – *Brokiga blad*
* 1933 – *Kanske en diktare*
* 1933 – *[[Den kjære familie]]* (Kära släkten)
* 1933 – *Två man om en änka*
* 1935 – *[[Swedenhielms (film fra 1935)|Swedenhielms]]*
* 1936 – *[[Intermezzo (1936)|Intermezzo]]*
* 1936 – *[[Kungen kommer]]*
* 1936 – *Johan Ulfstjerna*
* 1937 – *Häxnatten*

## Teater (utvalg)
* 1911 – *[[Bröllopet på Ulfåsa]]* Frans Hedberg (rolle: Bengt Lagman)
* 1913 – *[[Halvblod]]* (rolle: Harry Clinton Gilbert)
* 1914 – *[[Svanevit]]* August Strindberg (rolle: prinsen)
* 1915 – *[[Lykke-Pers reise]]* August Strindberg (tittelrollen)
* 1917 – *[[Gamla Heidelberg]]* W. Meyer-Förster (rolle: Karl-Hinke)
* 1919 – *[[Romeo og Julie]]* William Shakespeare (rolle: Romeo)
* 1921 – *[[Gröna hissen (pjäs)|Gröna hissen]]* Avery Hopwood (rolle: Billy)
* 1922 – *[[Gustav Vasa]]* August Strindberg (rolle: Erik XIV)
* 1923 – *[[Gösta Berlings saga]]* Selma Lagerlöf (tittelrollen)
* 1924 – *[[Graven under Triumfbågen]]* Paul Raynal (rolle: Soldaten)
* 1926 – *[[Han som får örfilarna]]* Leonid Andreyev (rolle: *Han*)
* 1927 – *[[Så tuktas en argbigga]]* William Shakespeare (rolle: Petruchio)
* 1927 – *[[Candida (pjäs)|Candida]]* George Bernard Shaw (rolle: Marchbanks)
* 1928 – *Broadway* George Abbott (rolle: Roy Lane)
* 1928 – *[[Patrasket]]* Hjalmar Bergman (rolle: Joe Meng)
* 1931 – *[[Den glade enke]]* Franz Lehár (rolle: Greve Danilo) 
* 1932 – *[[Kanske en diktare]]* Ragnar Josephson (rolle: Filip)
* 1932 – *[[Min syster och jag]]* (rolle: Victor Filosel)
* 1932 – Värdshuset Vita Hästen (rolle: Leopold)
* 1933 – *Broadway* George Abbott (regi og rolle: Roy Lane på Den Nationale Scene)
* 1934 – *[[Bödeln]]* Pär Lagerkvist (tittelrollen)
* 1934 – *[[Peer Gynt]]* Henrik Ibsen (tittelrollen)
* 1934 – *[[Hamlet]]* William Shakespeare (tittelrollen)
* 1935 – *[[En förtjusande fröken]]* Ralph Benatzky  (rolle: Felix Munck)
* 1935 – *[[Köpmannen i Venedig]]* William Shakespeare (rolle: Shylock)
* 1935 – *Fedja ([[Det levende liket]])* Lev Tolstoj (tittelrollen)
* 1936 – *[[Vildanden]]* Henrik Ibsen (rolle: Hjalmar Ekdal)

## Referanser


## Eksterne lenker
* 
* Ekmansällskapet
*Gösta Ekman d.e. i Scenewebarkivet
Hasse Ekman

**Hans «Hasse» Gösta Ekman** (1915–2004) var en svensk skuespiller, regissør og manusforfatter. Han var sønn av Gösta Ekman d.e. og far til Gösta Ekman d.y.

Ekman var gift med Eva Henning (1946–1953), som han fikk datteren Fam Ekman med. I 1953 giftet han seg med Tutta Rolf; de ble skilt i 1972.

## Filmografi (utvalg)

### Stumfilm
* 1924 – *[[Unge greven]]*

### Talefilmer
* 1936 – *[[Intermezzo (1936)|Intermezzo]]*
* 1940 – *[[Med deg i mine armer]]* (Med dej i mina armar)
* 1940 – *[[Swing it, magistern!]]*
* 1941 – *[[Første divisjon (film)|Første divisjon]]* (Första divisionen)
* 1942 – *Flammer i mørket* (Lågor i dunklet)
* 1943 – *[[Ombytte av tog]]* (Ombyte av tåg)
* 1944 – *[[Stopp, tenk på noe annet]]* (Stopp! Tänk på något annat)
* 1944 – *Jag är eld och luft*
* 1944 – *Excellensen*
* 1944 – *[[Som folk flest]]* (Som folk är mest)
* 1945 – *[[Frem for lille Märta]]* (Fram för lilla Märta)
* 1945 – *[[Bak kulissene (film fra 1945)|Bak kulissene]]* (Kungliga patrasket)
* 1945 – *[[Vandring med månen]]*
* 1946 – *[[Møte i natten]]* (Möte i natten)
* 1946 – *[[Kjærlighet og utforrenn]]* (Kärlek och störtlopp)
* 1946 – *[[Mens porten var stengt]]* (Medan porten var stängd)
* 1947 – *[[En flue gjør ingen sommer]]* (En fluga gör ingen sommar)
* 1948 – *[[Lille Märta kommer tilbake]]* (Lilla Märta kommer tillbaka)
* 1948 – *[[Banketten]]*
* 1949 – *Fängelse*
* 1949 – *[[Flickan från tredje raden]]*
* 1950 – *[[Flicka och hyacinter]]*
* 1950 – *[[Den vita katten]]*
* 1951 – *Dårskapens hus*
* 1953 – *[[Resan til dej]]* (Resan till dej)
* 1953 – *[[Glassberget]]* (Glasberget)
* 1954 – *[[Gabrielle (film)|Gabrielle]]*
* 1956 – *[[Sjunde himlen]]*
* 1956 – *[[Ratataa, The Staffan Stolle Story]]* (Ratataa)
* 1956 – *[[Egen inngang]]* (Egen ingång)
* 1957 – *[[Med glorien på snei]]* (Med glorian på sned)
* 1958 – *[[Du er mitt eventyr]]* (Du är mitt äventyr)
* 1958 – *[[De glade tyveårene]]* (Jazzgossen)
* 1959 – *[[Frøken Chic]]* (Fröken Chic)
* 1960 – *[[På en benk i en park]]* (På en bänk i en park)
* 1960 – *Kjærlighetens desimaler* (Kärlekens decimaler)
* 1965 – *[[Niklasons]]* (TV-serie)

## Referanser


## Eksterne lenker
* 
* Ekmansällskapet
Sveriges landslag i amerikansk fotball

**Sveriges landslag i amerikansk fotball** representerer Sverige i sportsgrenen amerikansk fotball. Landslaget kom på 3.-plass i det første Verdensmesterskapet i amerikansk fotball i 1999. De deltok ikke i VM i 2003. I Verdensmesterskapet i 2007 kom laget på 4.-plass. Sverige er medlem av European Federation of American Football.

## Resultater
### Verdensmesterskap
* 1999: 3.-plass
* 2003: *Kvalifiserte seg ikke*
* 2007: 4.-plass

### Europamesterskap
* 1983: 
* 1985: 
* 1987: 
* 1989: 
* 1991: 
* 1993: 
* 1995: 
* 1997: 2.-plass
* 2000: *Kvalifiserte seg ikke*
* 2001: 
* 2005: **Vinner**
Arecibo

:*«Arecibo» kan også referere til [[Arecibo-observatoriet]].*
**Arecibo** er en kommune på den nordlige midtvestkysten av Puerto Rico, og befinner seg ved Atlanterhavet, nord for Utuado og Ciales; øst for Hatillo; og vest for Barceloneta og Florida.
Lambda-CDM-modellen

**Λ-CDM** eller **Lambda-CDM** er den dominerende modellen for Big Bang-kosmologi. CDM er en forkortelse for *Cold Dark Matter* (mørk materie) og den greske versalen Lambda betegner den kosmologiske konstanten. Modellen forklarer svingningene i den kosmiske bakgrunnsstrålingen og universets ekspansjon. De største ingrediensene i modellen er eksotiske.

## Modellenes ingredienser
* Λ (Lambda) er den kosmologiske konstanten, en ukjent form av mørk energi som skal forklare den observerte akselerasjonen av universets utvidelse. Konstantens verdi angis ofte som en del av \Omega, tettheten som trengs for et univers med flat (ikke-buet) geometri. Det nåværende anslaget er rundt 0,74.
*Kald mørk materie er en ukjent form for materie. Den var i termodynamisk likevekt med all annen materie i det tidlige universet, men «frøs ut» og forlot likevektstilstanden. Siden da har den vekselvirket med annen svært svak materie. Den kalles kald fordi temperaturen da den frøs ut tilsvarte en middelhastighet som var mye mindre enn lysets hastighet *c*. Den hypotetiske formen for materie har ingen elektromagnetisk vekselvirkning. Den stråler altså ikke, og vekselvirker med atomer kun gjennom gravitasjon. Anslaget er at den representerer 22 % av universets tetthet.
*Vanlig materie, som stjerner og galakser er lagt av, hovedsakelig hydrogen. Det anslås at denne synlige materien kun utgjør 4 % av universets tetthet.

## Litteratur
*
*Tegmark, Max *et al.* (SDSS collaboration), Cosmological Parameters from SDSS and WMAP, *Phys. Rev.* **D69** 103501 (2004).
Lerheim

**Lerheim** er etternavnet til blant annet:

* Asbjørn Lerheim (f. 1931), pensjonert generalmajor fra Hæren.
* Magne Lerheim (1929 – 1994), en embedsmann og norsk politiker for Venstre og Det Nye Folkepartiet, hvor han var partiformann.
* Asbjørn Erlend Lerheim (f. 1977), norsk jazzgitarist
Jacques Renard

**Jacques Renard** opprinnelig **Jacob Kramer** (født 21. juli 1902 i Magdeburg i Tyskland, død 19. mars 1980 i Nice) var en fransk offiser. Under andre verdenskrig utmerket han seg i slaget om Narvik og ble tildelt det norske Krigskorset for sin innsats.

## Liv og virke
Renard var født i Tyskland, men gikk i 1920 inn i Fremmedlegionen og ble i 1931 fransk statsborger. Han tjenestegjorde med Fremmedlegionen i Marokko og Algerie og steg i gradene til han i 1938 ble sekondløytnant.

Etter at Tyskland angrep Norge 9. april 1940 ble Renards avdeling sendt nordover med det franske ekspedisjonskorpset. I slaget om Narvik utmerket han seg: «Pelotonchef helt å stole på med usedvanlig koldblodighet og mot. Den 13. mai 1940 under landsetning under kamp ved Bjerkvik førte han sin peloton til angrep under en særlig heftig ild. Nåde sine successive mål uten tap og på et minimum av tid. Var hele dagen et storartet eksempel for sine folk. Tok deretter kommandoen over 13de halvbrigades forbindelsessystem, og opnådde straks ved sin viljekraft og tekniske dyktighet en usedvanlig effektivitet.» På grunnlag av denne innstillingen ble han i norsk statsråd 20. mars 1942 tildelt Krigskorset.

Etter at de allierte styrkene i juni 1940 ble evakuert fra Norge sluttet Renard seg til De frie franske styrker under general Charles de Gaulles ledelse. Han ble der først sjef for de frie franskes 1. signalkompani. I september 1940 ble han sendt til Vest-Afrika der han deltok i slaget om Dakar. Deretter kom han til Gabon. I februar til mars 1941 kjempet han mot italienerne i Eritrea, for senere samme år å tjenestegjøre i Palestina og Syria. Våren 1942 kjempet han i Libya. Under kampene ved Bir Hakeim i mai-juni 1942 ble han skadet i foten og i ansiktet. Foten måtte amputeres og han gikk i februar 1943 ut av stridstjeneste. I 1944 ble han overført til etterretningen. Etter frigjøringen av Korsika ble han etterretningssjef der.

I mars 1945 ble han bataljonssjef og sendt til Tyskland der han tjenestegjorde til 1950.

Renard ble i 1952 oberstløytnant og avsluttet sin karriere i juli 1958.

## Utmerkelser
Renard var høyt dekorert. Han var medlem av Frigjøringsordenen, storoffiser av Æreslegionen og kommandør av den marokkanske Alaouite-ordenen. Renard mottok Médaille militaire, Croix de guerre 1939–1945, Croix de guerre des Théâtres d'opérations extérieures, samt en rekke andre medaljer.

## Referanser


## Kilder
* Biografi fra Frigjøringsordenens nettsted
Bucculeia (gens)

**Bucculeia** var en romersk familie som eksisterte i tiden under republikken. Den er kjent gjennom en enkelt person, Marcus Bucculeius, som var en lovkyndig, nevn i en av Ciceros anekdoter.

## Se også
*Liste over romerske gentes

## Referanser
Symantec

**Symantec Corporation** er et programvareselskap i USA som utvikler og selger sikkerhetsprogramvare. Det mest kjente produktet er Symantec AntiVirus.
## Referanser


## Eksterne lenker
*
C. J. Watson

**Charles Akeem «C. J.» Watson, Jr.** (født 12. mai 1980) er en amerikansk basketballspiller for laget Indiana Pacers i den amerikanske proffligaen NBA. Watson kom til NBA i 2008 da han ble signert av Golden State Warriors. Han har tidligere hatt en karriere i Italia og Hellas, samt NBAs utviklingsliga; NBA D-League.

## NBA-karriere
Watson har, siden han kom til NBA, spilt for fire forskjellige NBA-klubber; Golden State Warriors, Chicago Bulls, Brooklyn Nets og Indiana Pacers. Han spiller fortsatt for sistnevnte.

### Statistikker fra NBA-karrieren
#### Tegnforklaring

#### Sesongspill

## Kilder
* 

### Referanser


## Eksterne lenker
*
Romvandring

En **romvandring** (på engelsk kalt både *spacewalk* og *EVA*, *extra-vehicular activity*) er når en romfarer oppholder seg i verdensrommet utenfor romfartøyet sitt. Begrepet brukes om all aktivitet utenfor romfartøyet under en romferd, både i verdensrommet og på overflaten til fremmede himmellegemer.

Det første mennesket som gjennomførte en romvandring var den sovjetrussiske kosmonauten Aleksej Leonov da han forlot romfartøyet «Voskhod 2» 18. mars 1965.

## Noen viktige datoer
*18. mars 1965: Den sovjetrussiske kosmonauten Aleksej Leonov forlot romfartøyet «Voskhod 2» i verdednsrommet, og gjennomførte historiens første romvandring.
*3. juni 1965: Under Gemini 4-ferden ble Edward White den første amerikaneren som gjennomførte en romvandring.
*20. juli 1969: Den første månevandringen fant sted da månelandingsfartøyet «Eagle» (Ørnen) fra Apollo 11 brakte Neil Armstrong og Buzz Aldrin til månen.
*7. januar 1984: Den første frittflyvende romvandringen (uten å være forankret til noe romfartøy) ble utført av astronauten Bruce McCandless da han svende fritt i verdensrommet ved hjelp av en Manned Maneuvering Unit (MMU).
*25. juli 1986: Kosmonauten Svetlana Savitskaja ble den første kvinnelige romvandreren da hun oppholdt seg 3&nbsp;timer og 35&nbsp;minutter utenfor romstasjonen Saljut 7.
*9. desember 1988: Ved det tre uker lange oppholdet på romstasjonen Mir ble franske Jean-Loup Chrétien den første romvandreren som ikke var amerikansk eller russisk.
*12. desember 2006: Under byggingen av Den internasjonale romstasjonen ble den norskættede svensken  Christer Fuglesang den første skandinaven som utførte en romvandring.

## Rekorder
*Romvandringen med lengst varighet er på 8&nbsp;timer og 56&nbsp;minutter, og ble utført av den amerikanske astronauten Susan J. Helms 11. mars 2001.
*Anatolij Solovjev har rekordene for både antall romvandringer (16) og for den totale lengden romvandringer (82&nbsp;timer og 22&nbsp;minutter).

## Referanser


## Kilder
*NASA: What Is a Spacewalk? (publisert 1. februar 2017) Besøkt 15. oktober 2017
Meteorologiåret 1874

**Meteorologiåret 1874** er en oversikt over hendelser, prisvinnere, fødte og avdøde personer med tilknytning til meteorologi i 1874.

## Hendelser
### April
*22. april – En kuldebølge slår Minnesota, USA.

### Mai
*16. mai – Regnvær i vestre Massachusetts, USA forårsaker oversvømmelser ved Millelven og forårsaker  skader for en million dollar. 44 personer omkommer.

### Juni
*1. juni – Den første svenske værbulletinen utkommer med opplysninger om trykk, temperatur, vindhastighet og vindretning samt et sammendrag av været med værkart fra et titalls svenske og et titalls ikke-svenske værstasjoner.
*20. juni – Sju personer omkommer i løpet av et åtte timer langt tordenvær i Manitoba, Canada.

### Ukjent dato
*Døgnnedbør begynner å måles i Danmark.
*Nedbør begynner å maler i Røros, Norge.

## Fødsler
*3. mai – Vagn Ekman, svensk fysiker og oseanograf (død 1954)
## Dødsfall

## Referanser


## Eksterne lenker
*
JAG

**JAG** er en forkortelse som brukes for blant annet Judge Advocate General som er sjefen for Judge Advocate General's Corps. 

* Judge Advocate General's Corps, US Air Force &ndash; Juristkorpset (USAF)
* Judge Advocate General's Corps, US Army &ndash; Juristkorpset (US Army)
* Judge Advocate General's Corps, US Navy &ndash; Juristkorpset (Marinedepartementet)

;Fiksjon
* JAG (TV-serie) &ndash; en fjernsynsserie som omhandler Judge Advocate General's Corps, US Navy
Rob Ramsay

**Robert James Ramsay** (født 2. september 1986 i Toronto, Ontario) er en canadisk skuespiller. Han er mest kjent for rollen som Percy Budnick i TV-serien *[[Aaron Stone]]*.

## Personlig liv
Rob ble født og oppvokst i Toronto, Ontario, Canada. Hans første skuespill var i filmen *[[It's a Boy Girl Thing]]*, og i Tv-serien *[[Aaron Stone]]*, der han spiller Percy Budnick, en ny skolebølle.

## Filmografi
* *[[Mudpit]]* 
* *[[The Listener]]* 
* *[[Pure Pwnage]]*

## Referanser


## Eksterne lenker
* 
* }
Alexandre de Knorré

**Alexandre Dimitri de Knorré** (født 5. mai 1894 i Sankt Petersburg, død 1985 i Nice) var en russiskfødt fransk offiser med en mangslungen militær karriere. Han utmerket seg under andre verdenskrig i slaget om Narvik og ble tildelt det norske Krigskorset.

De Knorré tjenestegjorde i den keiserlige russiske livgarde og var også i tjeneste for sjahen av Iran. Han gikk inn i den franske Fremmedlegionen og ble i 1927 fransk statsborger.

Etter at Tyskland angrep Norge 9. april 1940 ble de Knorré sendt nordover med Fremmedlegionens 13. halvbrigade i det fransk-polske ekspedisjonskorps. I slaget om Narvik var han kompanisjef og utmerket seg i kamp: «Kompanikommandør i 1ste echelon under kampene ved Elvegårdsmoen, bemektiget han sig alle sine mål trods fiendens voldsomme motstand. Ved sine rekognoseringer kunne han gi nøiaktige oplysninger til tanksene om de motstandscentre som fantes og bidrog således til den heldige gjennemførelse av kampen.» På bakgrunn av denne innstillingen ble de Knorré i norsk statsråd 20. mars 1942 tildelt Krigskorset.

Etter at de allierte styrkene i juni 1940 ble evakuert fra Norge sluttet han seg til De frie franske styrker under general Charles de Gaulles ledelse.

I 1946 ble de Knorré sjef for fyrsten av Monacos *Garde des Carabiniers*. Han tjenestegjorde under fyrstene Ludvig II og Rainier III til han gikk av i 1954.

## Referanser
Lulu’s Back in Town

**«Lulu's Back in Town»** er en amerikansk populærmusikksang, skrevet av Harry Warren og Al Dubin til musikalen *Broadway Gondolier* (1935).

Sangen ble popularisert av Fats Waller i midten av 1930-årene og i 1950-årene av Mel Tormé.

## Norsk versjon
Finn Evensen har skrevet en norsk tekst. På norsk bærer den tittelen «Gunnhild er i byn».

### Innspilling
*Bjelleklang. Utgitt på CD-platen *[[Synger svart]]* (RCA) i 1995.

## Kilder
*Muppet Wikia
Meteorologiåret 1875

**Meteorologiåret 1875** er en oversikt over hendelser, prisvinnere, fødte og avdøde personer med tilknytning til meteorologi i 1875.

## Hendelser
### Januar
*9. januar – Kulde og blåst med temperaturer på −30 °C raser i sørlige Ontario, Canada.
*24. januar
**Med en måling på −39,5 °C i Uppsala, Sverige settes kulderekord for Uppland.
** Med en måling på −38,5 °C i Askersund, Sverige settes kulderekord for Närke.
** Med en måling på −37 °C i Bie, Sverige settes kulderekord for Södermanland.
** Med en måling på −36,5 °C i Nora og Västerås, Sverige settes kulderekord for Västmanland. I Sala måles −40 °C med privattermometrer, men med ukjent kvalitet.

### Mars
*Mars – Minimumstermometeret tas i bruk i Falun, Sverige.
*27. mars - Bygninger i Nanaimo i Britisk Columbia, Canada ødelegges under stormer, regn og cirka 10 centimeter snø.

### September
*September – Stockholm og Falun i Sverige opplever en veldig solrik septembermåned når det gjelder månedens minimumsrekord.
### Oktober
*10. oktober – Over 110 millimeter regn faller over Halifax i Nova Scotia, Canada som dermed opplever en av sine våteste oktoberdager noensinne. Stormen som forårsaker regnet, oversvømmer også veier, ødelegger broer og gjør at tre skip forliser.

### Ukjent dato
*Den indiske værmeldingstjenesten grunnlegges.
*Minustermometeret blir standard i Norge.
*I Sverige innledes måleserien for lengste sammenhengende period med minusgrader i Sveg.

## Fødsler
* 6. juni – Johan Sandström, svensk meteorolog (død 1947)

## Dødsfall
...

## Referanser


## Eksterne lenker
*
Meteorologiåret 1876

**Meteorologiåret 1876** er en oversikt over hendelser, prisvinnere, fødte og avdøde personer med tilknytning til meteorologi i 1876.

## Hendelser
### Mai
*20. mai – En tornado herjer ved Fort Ripley i Minnesota, USA.
### Juni
*27. juni – Pakkisen ved Duluth i Minnesota, USA brytes opp rekordseint.

### August
*25. august – En tornado slår til mot Hutchinson i Minnesota, USA.
### September
*29. september – Dagen er kald for årstiden i Minnesota, USA.

### Desember
*Desember – I Sverige noteres døgnmiddeltemperaturen på −8,9 °C i Göteborg, noe som innebærer at den lokale rekord for måneden fra 1870 blir tangert.
*8. desember – Monthly Weather Revue i USA blir det første amerikanske regjeringsdokumentet som benytter ordet «blizzard» om en snøstorm.
*24. desember – Christiania, Norge opplever med −20,5 °C sin kaldeste juleaftenkveld noensinne.

### Ukjent dato
*Temperaturen begynner å måles i Karasjok, Norge.
*En syklon herjer i Bengalbukten.

## Fødsler
*23. august – Felix Maria von Exner-Ewarten, østerriksk meteorolog og fysiker (død 1930)
*25. august – Victor Conrad, østerriksk-amerikansk fysiker, meteorolog og seismolog (død 1962)

## Dødsfall
*10. oktober – Charles Saint-Claire Deville, fransk geolog og meteorolog (født 1814)
*19. oktober – Karl Jelinek, østerriksk meteorolog (født 1822)

## Referanser


## Eksterne lenker
*
New York (andre betydninger)

**New York** kan vise til:
*New York (delstat), en delstat i USA.
*New York, også kjent som New York City, en by i delstaten og den største byen i USA.
*Storbyområdet New York (*New York metropolitan area*), et storbyområde som omfatter byen New York og tilgrensende områder.

**New York** kan også referere til:

## Steder
### England
*New York (Lincolnshire)
*New York (North Yorkshire)
*New York (Tyne and Wear)

### USA
*New York County, et fylke (county) i delstaten New York, som har identiske grenser som området Manhattan.
*Provinsen New York (1664–1775), britisk koloni som senere ble til New York og Vermont.
*New York (Texas), en landsby i Henderson County, Texas.
*West New York (New Jersey), by i delstaten New Jersey
*Pittsburg (California), sted i California, tidligere kjent som *New York of the Pacific*.

## Filmer
*New York (film), bollywoodfilm fra 2009
*New York, New York (film), amerikansk drama/musikal-film fra 1977.
*New York: A Documentary Film, amerikansk dokumentar om byen New York

## Musikk
*New York (Eskimo Joe), singel av Eskimo Joe
*New York (Ja Rule), singel fra 2004 av rapperen Ja Rule
*New York (Paloma Faith), singel fra 2009 av Paloma Faith
*New York (U2), singel av U2 utgitt i 2000.
*New York (album), album fra 1989 utgitt av Lou Reed
*New York (Antti Tuisku), album fra den finske sangeren Antti Tuisku

## Annet
*Ny York (Oslo), tidligere navngivning på sted i Oslo.
*New York (magasin), amerikansk ukesmagasin om New York City.
*New York (novelle), en bok utgitt i 2009 av Edward Rutherfurd
*New York (Anthony Burgess), bok av Anthony Burgess om livet i New York.
Karl Guthe Jansky

**Karl Guthe Jansky** (født 22. oktober 1905 i Norman i Oklahoma i USA, død 14. februar 1950 i Red Bank i New Jersey) var en amerikansk forsker innom radiokommunikasjon.

## Biografi
Jansky ble ansatt hos *[[Bell Labs|Bell Telephone Laboratories]]* i 1928. Bell ville undersøke om det var mulig å benytte seg av kortbølgelengder (10&ndash;20&nbsp;m) for radiotelefonforbindelser over Atlanterhavet. Jansky fikk oppdraget med å undersøke om det fantes statiske forstyrrelsekilder som kunne umuliggjøre dette.

Jansky bygde et antenneanlegg for å ta imot radiosignaler med en frekvens på 20,5&nbsp;MHz, noe som tilsvarer en bølgelengde på 14,6&nbsp;m. Antennen var montert på et vribart bord slik at det skulle være mulig å fastsette retningen til en forstyrrende radiokilde. Anordningen ble døpt av hans kolleger til «Janskys karusell».

Etter å ha registrert signaler fra alle mulige retninger konstaterte Jansky at der fantes tre typer signaler:
#tordenvær på nært hold
#tordenvær på langt hold
#et svakt stadig brus av ukjent opphav

Jansky bestemte seg for å grundigere undersøke kilde *3*. Han fant at signalenes styrke steg og falt hver dag og han begynte å mistenke at signalene kom fra solen.

Etter noen måneder merket han at det klareste signalet begynte å avvike fra solens posisjon, og signalene ble ikke gjentatt hver 24. time, men med 23&nbsp;timer og 56&nbsp;minutter. Dette er karakteristisk for fiksstjerner og andre objekter fjernt fra vårt solsystem. I 1931 klarte han å finne ut at strålingen kom fra Melkeveien og fra midten av galaksen fra et området i stjernebilde Skytten

Etter dette ville Jansky ha muligheten til å nøyere undersøke Melkeveien, men Bell hevdet å ha fått klart for seg at det ikke ville bli noe problem med overføring av tale ved den tiltenkte bølgelengden og Jansky fikk en annen jobb. Han kom aldri mer til å jobbe med radioastronomi.

En rekke vitenskapsmenn ble svært interessert i Janskys oppdagelse, men ettersom dette var i den store depresjonsperioden hadde ingen observatorier råd til å ta opp tråden og bearbeide den.

Jansky har blitt hedret med å få en fysikalsk enhet innen raioastronomien oppkalt etter seg;

1 Jansky (Jy) = 10−26 W&nbsp;**·**&nbsp;m²&nbsp;**·**&nbsp;Hz−1

Solbruset er imidlertid så sterkt at man har funnet det praktisk å benytte en større enhet, SFU (solar flux unit), ved studier av solen.

1&nbsp;SFU = 10−22 W&nbsp;**·**&nbsp;m²&nbsp;**·**&nbsp;Hz−1 = 10&nbsp;000&nbsp;Jy.

## Referanser


## Litteratur
*. In particular Chap.1 by Sullivan, "Karl Jansky and the discovery of extraterrestrial radio waves," pp.&nbsp;3–42.
*. In particular Chap. 2.
Marlborough (andre betydninger)

**[[Marlborough]]** er en by i Wiltshire i England.

**Marlborough** kan også vise til:

## Personer
*Hertug av Marlborough, flere hertuger og hertuginner

## Steder

**Australia**
*Marlborough (Queensland)

**Canada**
*Marlborough (Calgary), et nabolag i Calgary
*Marlborough Park (Calgary), et nabolag i Calgary

**New Zealand**
*Marlborough (region), en administrativ region på Sør-øya.
*Marlborough (Auckland), en bydel i Auckland

**USA**
*Marlborough (Connecticut), en by i Hartford County
*Marlborough (Massachusetts), en by i Middlesex County
*New Marlborough (Massachusetts), en by i Berkshire County
*Marlborough (Missouri), et tettsted i St. Louis County
*Marlborough (New Hampshire), en by i Cheshire County
*Marlborough (New York), en by i Ulster County

## Andre
*HMS «Marlborough», navnet på flere skip i Royal Navy
*Marlborough (bil), en fransk-britisk bil produsert mellom 1906-1926.

## Se også
*Marlboro (andre betydninger)
Astrofotografi

**Astrofotografi**, populært kalt *astrofoto*, er fotografering av astronomiske objekter. Den karakteriseres av at man for det meste benytter svært kraftig forstørring samt at objektene man fotograferer er svært lyssvake. Normalt benyttes et teleskop med et spesielt feste for kameraet montert på okularets plass. Kombinasjonen lyssvake motiv og sterk forstørrelse gjør at lange lukketider må benyttes; så lange lukketider at jordens rotasjon blir merkbar. Man benytter derfor spesielle motordrevne stativ som vrir kameraet/teleksopet i takt med jordens rotasjon og følger på den måten de fotograferte stjernenes skinnbare bevegelse.

## Hvordan det fungerer

Med dagens digitale systemkamera er det forholdsvis enkelt å selv ta bilder av universet. Det eneste som trengs er et stødig stativ og et kamera med mulighet for å manuelt justere lukketiden. Ettersom jorden roterer rundt sin egen akse kommer såkalte stjernespor til å oppstå ved lengre eksponeringer. For å motvirke jordens rotasjon benyttes et motordrevent stativ som vrir kameraet i samme takt som jorden roterer. På den måten kan lange eksponeringer tas. Jo lengre eksponeringer jo lyssvakere objekt kan fotograferes.

Det første fotografiet av et himmellegeme (månen) ble tatt i 1840, men det var ikke før sent på 1800-tallet at fremskritt i teknologien gjorde detaljert stjernefotografering mulig. Ved siden av å være i stand til å registrere detaljer ved legemer slik som månen, sola og planeter, har astrofotografi muligheten til å avbilde objekter som er usynlige for det menneskelige øye slik som svake stjerner, stjernetåker og galakser. Dette gjøres ved langtidseksponering siden både kameraer med film og digitale kameraer kan akkumulere lys over disse lange periodene.

Fotografiet revolusjonerte feltet profesjonell astronomisk forskning, med langtidseksponeringer som registrerte hundretusener av nye stjerner og stjernetåker som var usynlige for menneskeøyet, noe som ledet til spesialiserte og enda større optiske teleskoper som i det vesentlige var store «kameraer» utformet for å samle lys som ble registrert på film.

Astrofotografi er en stor disiplin i amatørastronomi hvor det vanligvis brukes til å produsere estetisk tiltalende bilder, snarere enn til vitenskapelig forskning, med en rekke teknikker og utstyr dedisert for aktiviteten.

## Referanser


## Eksterne lenker
* 
* Norsk Astronomisk Selskaps astrofoto-wiki
Lazybones

**«Lazybones»** er en amerikansk Tin Pan Alley-sang med melodi av Hoagy Carmichael og tekst av Johnny Mercer. Den ble skrevet i 1933. Større hitversjoner fra den tiden sangen ble introdusert innbefattet de med Ted Lewis samt Mildred Bailey.
Jonathan Kings versjon fra 1971 ble spilt på amerikanske soft rock-radiostasjoner og lå på Billboard Easy Listening-listen.

## Bakgrunn
Ifølge et intervju med Hoagy Carmichael kom Mercer til hans leilighet i New York City en dag og så Hoagy ta seg en lur på sin sofa.

Mercer sa: «Hoagy, jeg vil skrive en sang kalt «Lazybones»». Carmichael sa: «Vel, la oss begynne på det». De gikk over til Hoagys piano, Johnny sa den første linjen og Hoagy begynte å spille en melodi. Sangen ble gjort på 20 minutter. Begge mennene var enige om tiden i separate intervjuer.

## Innspilte versjoner
*Paul Robeson, bass with orchestra. Innspilt i London 8. september 1933. Utgitt av EMI på His Master's Voice-etiketten med katalognummer B&nbsp;8010
*The Mills Brothers (1934)
*Louis Armstrong, Bing Crosby (1949)
*Tex Beneke (1950)
*Jeri Southern (1958)
*Leon Redbone (1976)
*Dr. John (2006)

## Norske versjoner
Langeland og Finn Evensen har skrevet norske tekster. Langelands versjon bærer tittelen «Luta lat». Evensens versjon heter «Dovenpels».

### Innspillinger
*Per Asplin («Luta lat»). Utgitt på singlen Triola TN-110 i 1963.
*Bjelleklang («Dovenpels»). Utgitt på CD-platen *[[Synger svart]]* (RCA) i 1995.

## Kilder
*Wilder, Alex (1990): *American Popular Song. The Great Innovators 1900-1950*, New York & Oxford: Oxford University Press ISBN 0-19-501445-6